মাঝারিসারিতে আক্রমণাত্মক ভঙ্গীমায় ব্যাটিং প্রতিভার স্বাক্ষর রেখেছেন ৬ ফুট ৩ ইঞ্চি উচ্চতার অধিকারী দীর্ঘদেহী অ্যালেন মার্শাল। ফাস্ট-মিডিয়াম বোলার হিসেবে পিচে কিছুটা স্পিন করতে সক্ষমতা দেখিয়েছেন।

কুইন্সল্যান্ডের পক্ষে মাত্র এগারোটি খেলায় অংশগ্রহণের সুযোগ পেয়েছিলেন। ঐ সময়ে দলটি শেফিল্ড শিল্ড প্রতিযোগিতায় অংশগ্রহণ করেনি। ১৯০৫ সালে ইংল্যান্ড চলে যান তিনি। সেখানে ক্লাব ক্রিকেটে ২,৭০০ রানের অধিক সংগ্রহ করেছিলেন। মূলতঃ ডব্লিউ. জি. গ্রেসের নেতৃত্বাধীন লন্ডন কাউন্টি ক্রিকেট ক্লাবের পক্ষে খেলাসহ শৌখিন দলগুলোর সাথে কয়েকটি প্রথম-শ্রেণীর খেলায় অংশ নেন। ১৯০৬ সালে পূর্বের তুলনায় আরও ভালো করেন। ঐ মৌসুমের সবগুলো খেলায় অংশ নিয়ে ৪,৩০০ রানেরও অধিক খেলেন। আবাসকালীন যোগ্যতা অর্জনের পর ১৯০৭ সালে সারে দলের সদস্য হন। ইনিংস প্রতি প্রায় ২৫ গড়ে সহস্রাধিক রানের মাইলফলক অতিক্রম করেন তিনি।

১৯০৮ সালে তার খেলোয়াড়ী জীবন তুঙ্গে পৌঁছে। ইনিংস প্রতি চল্লিশোর্ধ্ব গড়ে ১৯৩১ রান তুলেন। স্বচ্ছ ও শক্তিশালী ড্রাইভিংয়ে তার ব্যাটিংয়ে লক্ষ্য করা যায়। এরফলে ঐ মৌসুমের কেন্দ্রবিন্দুতে পৌঁছেছিলেন। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৯০৯ সালের উইজডেন সংস্করণে অন্যতম বর্ষসেরা ক্রিকেটারের সম্মাননায় ভূষিত হন।

বিশ্বযুদ্ধে অংশগ্রহণ
শৈশবকাল
বিতর্কিত ভূমিকা
প্রথম-শ্রেণীর ক্রিকেট